|  |  |
| --- | --- |
| Μη Κερδοσκοπικού Χαρακτήρα / Μ.Κ.Ο.Ιακωβάτων 50 - 111 44 ΑΘΗΝΑ ΤΗΛ. 2102112395[www.nosilia.org.gr](http://www.nosilia.org.gr/) e-mail:  info@nosilia.org.gr | MEMNΩN TRAVEL**ΠΑΝΕΠΙΣΤΗΜΙΟΥ 67, AΘΗΝΑ – 10564****TEL. 2103240036, 2103245604** **FAX. 2103252757**E-mail: info@memnontravel.gr [www.memnontravel.gr](http://www.memnontravel.gr/) |

6ήμερη ΑΕΡΟΠΟΡΙΚΗ ΕΚΔΡΟΜΗ

ΣΤΗΝ ΠΟΛΩΝΙΑ 17 – 22/5/2024

(ΕΝΔΕΙΚΤΙΚΟ ΠΡΟΓΡΑΜΜΑ)

1.Παρασκευή 17/05/24: Αθήνα – Κρακοβία

Αναχώρηση από Αθήνα για την Κρακοβία. Άφιξη, μεταφορά και τακτοποίηση στο ξενοδοχείο μας. Απογευματινή περιήγηση για μια πρώτη γνωριμία με την πόλη. Δείπνο και διανυκτέρευση.

2. Σάββατο 18/05/24 : Κρακοβία - Αλατωρυχεία Wielickza

Προγευματίζουμε και ξεκινά η περιήγηση-ξενάγηση στην παλιά πόλη της Κρακοβίας μνημείο παγκόσμιας κληρονομιάς από το 1979. Μετά το παλάτι που δεσπόζει στο λόφο της Βάβελ και τον Καθεδρικό ναό με τους τάφους των Πολωνών βασιλέων, θα επισκεφθούμε το ναό των Φραγκισκανών με τα μοναδικά βιτρό του Στανισλάβ Βισπιάνσκι σε ρυθμό αρ-νουβό . Συνεχίζουμε για το πανεπιστήμιο Γιαγκελόνιαν και την κεντρική πλατεία με την παλιά αγορά των υφασμάτων και μετά τη στάση στην υπέροχη σοκολατερί Βέντελ περπατάμε τον εμπορικό δρόμο Φλοριάνσκα και το ιστορικό καλλιτεχνικό στέκι καφέ Γιάμα Μιχαλίκα. Για το τέλος αφήνουμε την Όπερα και το κομμάτι του παλιού τείχους με την πύλη Φλοριάνσκα και τον ομώνυμο εμπορικό δρόμο. Το απόγευμα θα επισκεφθούμε τα μεγαλύτερα αλατωρυχεία της Ευρώπης που σήμερα λειτουργούν ως μουσείο και έχουν περισσότερους από 1.100.000 επισκέπτες ετησίως. Εκκλησίες, εστιατόρια, λίμνες, έργα τέχνης, αγάλματα, αίθουσες δεξιώσεων και συναυλιών θα συναντήσουμε στη διαδρομή, όλα λαξευμένα στο αλάτι! Επιστροφή στο ξενοδοχείο μας και υπόλοιπο ημέρας ελεύθερο. Δείπνο και Διανυκτέρευση.

3. Κυριακή 19/05/24 : Άουσβιτς

Προγευματίζουμε και αναχωρούμε για το Άουσβιτς. Εκεί θα δούμε από κοντά τα γερμανικά στρατόπεδα συγκέντρωσης αιχμαλώτων στη διάρκεια του 2ου παγκοσμίου πολέμου, το στρατόπεδο εξόντωσης Birkenau καθώς και το μουσείο με ντοκουμέντα από το αρχείο του στρατοπέδου. Στο Άουσβιτς βρήκαν τραγικό θάνατο πάνω από 2 εκ. άνθρωποι. Επιστροφή στο ξενοδοχείο μας και υπόλοιπο ημέρας ελεύθερο. Δείπνο και Διανυκτέρευση.

4. Δευτέρα 20/05/24 : Κρακοβία – Οσόβκα – Κάστρο Ξιάζ – Βρότσλαβ

Πρωινό στο ξενοδοχείο. Κατόπιν αναχωρούμε για το Οσόβκα, μια υπόγεια κατασκευή του Β΄ παγκοσμίου πολέμου - ένα τεράστιο υπόγειο σύστημα διαδρόμων, αιθουσών και οχυρών, μία ολόκληρη πολιτεία (περίπου 1700 μέτρα διαδρόμων και αιθουσών), με χώρους όπου φυλάσσονταν οπλικά συστήματα, έγγραφα, χρήματα και ταυτόχρονα αποτελούσε καταφύγιο-οχυρό στρατιωτών. Τελευταία μας επίσκεψη, η πανέμορφη ξύλινη εκκλησία της Σβιντνίκα, η οποία αποτελεί μνημείο παγκόσμιας κληρονομιάς της Ουνέσκο. Συνεχίζουμε για το περίφημο κάστρο Ξιάζ (Książ), ένα από τα μεγαλύτερα κάστρα στην Πολωνία. Είναι κτισμένο σε έναν επιβλητικό και απόκρημνο βράχο με θέα στον ποταμό Pelcznica χαρακτηρισμένο ως το "μαργαριτάρι της νότιας Σιλεσίας". Το κάστρο, πέρα από ιστορικό μνημείο, στεγάζει επίσης και μια γκαλερί τέχνης. Θα σας εντυπωσιάσει η ποικιλία των αρχιτεκτονικών ιδεών, η ταραχώδης ιστορία του και η μοναδική τοποθεσία του. Πορεία για το Βρότσλαβ. Άφιξη στο ξενοδοχείο μας και τακτοποίηση στα δωμάτια μας. Δείπνο και Διανυκτέρευση.

5. Τρίτη 21/05/24 : Βρότσλαβ – Βαρσοβία

Πρωινό στο ξενοδοχείο. Σύντομη περιήγηση στο Βρότσλαβ. Με μια προνομιακή θέση στον ποταμό Όντρα με τις πολυάριθμες γέφυρες, τα καταπράσινα πάρκα, την τέχνη των δρόμων (η πόλη διατέλεσε πολιτιστική πρωτεύουσα Ευρώπης για το 20216) αλλά και μύθων και παραδόσεων που αναφέρονται σε ξωτικά, καλικάντζαρους και νάνους που φέρνουν προστασία και καλοτυχία, η πόλη είναι ένα δώρο για τους μικρούς μας φίλους, αλλά και τους λάτρεις της γοτθικής αρχιτεκτονικής. Αναχώρηση για την Βαρσοβία.

Άφιξη στο ξενοδοχείο μας και τακτοποίηση στα δωμάτια μας. Δείπνο και Διανυκτέρευση.

6. Τετάρτη 22/05/24: Βαρσοβία – Αθήνα

Προγευματίζουμε και ξεκινά η περιήγηση μας στη παλιά πόλη, η οποία ξανακτίστηκε όπως ακριβώς ήταν πριν την καταστροφή της στον πόλεμο. Η κεντρική πλατεία με τα γοτθικού ρυθμού κτίρια, η κοσμική οδός Nowy Swiat, το ιστορικό μνημείο του «Γκέτο», το άγαλμα της Σειρήνας το οποίο αποτελεί σύμβολο της πόλης και το άγαλμα του Σοπέν που στολίζει τους κήπους στο παλιό ανάκτορο Λαζιένκι είναι κάποια από τα αξιοθέατα που θα δούμε. Συνεχίζουμε με το περίφημο παλάτι του πολιτισμού δώρο της Σοβιετικής ένωσης στην Πολωνία. Στην απέναντι όχθη του Βιστούλα θα επισκεφθούμε τη λαϊκή συνοικία Πράγα, γνωστή από την ταινία «Ο πιανίστας». Εκεί θα δούμε το καινούριο υπερσύγχρονο γήπεδο που φιλοξένησε το EURO 2012. Μεταφορά στο αεροδρόμιο και πτήση για την Αθήνα.

ΕΝΔΕΙΚΤΙΚΗ ΤΙΜΗ ΚΑΤ΄ ΑΤΟΜΟ: Σε Δίκλινο 1.100,00€

Σε Μονόκλινο + 250,00€

Περιλαμβάνονται:

* Αεροπορικά εισιτήρια Αθήνα – Κρακοβία / Βαρσοβία – Αθήνα με πτήσεις της Sky Express ή της AEGEAN.
* Φόροι αεροδρομίων και επίναυλος καυσίμων
* Διαμονή σε Ξενοδοχεία 4\*\*\*\*
* Πρωινό σε μπουφέ καθημερινά και 5 δείπνα.
* Φόρος διαμονής.
* Μεταφορές από/προς αεροδρόμιο/ξενοδοχείο
* Έμπειρος αρχηγός/συνοδός του γραφείου ΜΕΜΝΩΝ TRAVEL
* Ασφάλεια αστικής ευθύνης και ταξιδιωτική ασφάλιση για τους έως 75 ετών.

Δεν περιλαμβάνονται:

* Είσοδοι στα μουσεία
* Φιλοδωρήματα, αχθοφορικά και ποτά στα δείπνα

Τα ξενοδοχεία μας ή παρόμοια:

Κρακοβία: Hotel Mercure Kraków Stare Miasto 4\*

Βρότλσαβ: Scandic Wroclaw 4\*

Βαρσοβία: Novotel Warszawa Centrum 4\*

ΣΗΜΑΝΤΙΚΗ ΕΝΗΜΕΡΩΣΗ

Καλούμε όσους πραγματικά ενδιαφέρονται να συμμετέχουν στην Εκδρομή να το δηλώσουν στη Γραμματεία του Συλλόγου μας μέχρι τις 26/2/2024. (Τηλ. 2102112395). Από τον αριθμό των δηλώσεων - προεγγραφών θα εξαρτηθεί η πραγματοποίηση ή όχι της εκδρομής. Χρειάζονται 40 άτομα. Σε θετική εξέλιξη θα μας ζητηθεί η προκαταβολή του ποσού που θα ζητήσει η Αεροπορική Εταιρεία για να κλείσουμε τις θέσεις. Αυτό το ποσό δεν είναι εύκολο να επιστραφεί από την Εταιρεία, για οποιονδήποτε λόγο. Στη συνέχεια θα δημοσιεύσουμε το τελικό πρόγραμμα και τον τρόπο καταβολής του υπολοίπου ποσού συμμετοχής. Ευχαριστούμε για την καλή συνεργασία σας και ευχόμαστε να εξελιχθούν όλα καλά και να περάσουμε ωραία.